CELEX: 31978L0315
Language: el
Date: 1977-12-21 00:00:00
Title: Οδηγία 78/315/ΕΟΚ του Συμβουλίου της 21ης Δεκεμβρίου 1977 περί τροποποιήσεως της οδηγίας 70/156/ΕΟΚ που αφορά στην προσέγγιση των νομοθεσιών των κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τους

Avis juridique important

|

31978L0315

Οδηγία 78/315/ΕΟΚ του Συμβουλίου της 21ης Δεκεμβρίου 1977 περί τροποποιήσεως της οδηγίας 70/156/ΕΟΚ που αφορά στην προσέγγιση των νομοθεσιών των κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τους  

Επίσημη Εφημερίδα αριθ. L 081 της 28/03/1978 σ. 0001 - 0002 Φινλανδική ειδική έκδοση: Κεφάλαιο 13 τόμος 8 σ. 0056  Ελληνική ειδική έκδοση: Κεφάλαιο 13 τόμος 7 σ. 0041  Σουηδική ειδική έκδοση: Κεφάλαιο 13 τόμος 8 σ. 0056  Ισπανική ειδική έκδοση: Κεφάλαιο 13 τόμος 8 σ. 0103  Πορτογαλική ειδική έκδοση : Κεφάλαιο 13 τόμος 8 σ. 0103 

ΟΔΗΓΙΑ ΤΟΥ ΣΥΜΒΟΥΛΙΟΥ της 21ης Δεκεμβρίου 1977 περί τροποποιήσεως της οδηγίας 70/156/ΕΟΚ που αφορά στην προσέγγιση των νομοθεσιών των Κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τουςΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι επί του παρόντος ορισμένες διατάξεις ή τμήματα οχημάτων, τα οποία σχηματίζουν μία τεχνική ολότητα έχουν ήδη κυκλοφορήσει στο εμπόριο, τόσο μεμονωμένα όσο και τοποθετημένα επί οχήματος και εφόσον οι μηχανισμοί αυτοί ή τα τμήματα είναι δυνατόν ομοίως  να ελεγχθούν πριν τοποθετηθούν επί του οχήματος, η ελεύθερη κυκλοφορία τους δύναται να διευκολυνθεί με τη θέσπιση μιας εγκρίσεως ΕΟΚ για τις τεχνικές αυτές ολότητες- ότι κατά συνέπεια, είναι σκόπιμο να συμπληρωθεί από τώρα η οδηγία 70/156/ΕΟΚ, του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των Κρατών μελών που αφορούν στην έγκριση των οχημάτων με κινητήρα και των ρυμουλκουμένων τους,(3)  με διατάξεις που συνιστούν τέτοια έγκριση χωρίς να καταργηθούν οι άλλες προσαρμογές της οδηγίας αυτής και ιδίως οι περιλαμβανόμενες στην πρόταση της Επιτροπής με ημερομηνία 5 Ιανουαρίου 1977- ότι η έγκριση ΕΟΚ των τεχνικών ολοτήτων, οι οποίες προορίζονται προς τοποθέτηση επί οχημάτων, επιτρέπει τη διευκόλυνση της εγκρίσεως των τελευταίων αυτών, ενώ αποφεύγεται η επανάληψη ορισμένων εξακριβώσεων κατά την έγκριση των οχημάτων- ότι εξάλλου κατά  τη χορήγηση της εγκρίσεως ΕΟΚ τεχνικών ολοτήτων, πρέπει να υφίσταται δυνατότης προβλέψεως περιορισμών αναφερομένων στη χρήση και/ή τις προδιαγραφές τοποθετήσεως- ότι τέλος, η προσαρμογή των ειδικοτέρων οδηγιών στον τομέα της παραγωγής των τεχνικών ολοτήτων προς την τεχνική πρόοδο πρέπει να είναι μόνιμα δυνατή, και προς τούτο είναι κατάλληλη η διαδικασία η οποία προβλέπεται στο άρθρο 13 της οδηγίας 70/156/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Μετά το άρθρο 9 τίθεται το ακόλουθο άρθρο:  "Άρθρο 9α 1. Καθόσον προβλέπουν αυτό ρητώς οι ειδικές οδηγίες, η έγκριση ΕΟΚ δύναται ομοίως να χορηγείται για τύπους μηχανισμών ή τμημάτων οχημάτων τα οποία συνιστούν μία τεχνική ολότητα.  2. Εφόσον η προς έγκριση τεχνική ολότης, δεν πληρεί την λειτουργία της ή δεν παρουσιάζει κάποιο ιδιαίτερο χαρακτηριστικό, παρά μόνο σε συνδυασμό προς άλλα στοιχεία του οχήματος, και ως εκ τούτου η τήρηση μιας ή περισσοτέρων προδιαγραφών δεν δύναται να  εξακριβωθεί παρά μόνο αν η προς έγκριση τεχνική ολότης λειτουργεί σε συνδυασμό με άλλα στοιχεία των οχημάτων πραγματικά ή υποκατάστατα, η ισχύς της εγκρίσεως ΕΟΚ της τεχνικής ολότητος, πρέπει κατά συνέπεια να περιορίζεται. Το δελτίο εγκρίσεως ΕΟΚ της  τεχνικής ολότητος μνημονεύει σε αυτή την περίπτωση, τους περιορισμούς περί της ενδεχομένης χρήσεως και των προδιαγραφών τοποθετήσεως. Κατά την έγκριση ΕΟΚ του οχήματος εξακριβώνεται η τήρηση αυτών των περιορισμών και προδιαγραφών.  3. Τα άρθρα 3 έως 9 και 14 εφαρμόζονται κατ' αναλογία.  Εν τούτοις ο κάτοχος εγκρίσεως ΕΟΚ μιας τεχνικής ολότητος χορηγηθείσης σύμφωνα με το παρόν άρθρο υποχρεούται όχι μόνο να συμπληρώνει το πιστοποιητικό το οποίο προβλέπεται στο άρθρο 5 παράγραφος 2, αλλά ομοίως να θέτει σε κάθε ολότητα, κατασκευασμένη  σύμφωνα προς τον εγκεκριμένο τύπο, το βιομηχανικό ή εμπορικό σήμα του, την ένδειξη του τύπου, και εφόσον η ιδιαίτερη οδηγία ορίζει τούτο, τον αριθμό εγκρίσεως."  Άρθρο 2  Το άρθρο 11 συμπληρούται με την ακόλουθη παράγραφο:  "Η διαδικασία αυτή εφαρμόζεται ομοίως προκειμένου να εισαχθούν σε μία ειδική οδηγία, διατάξεις σχετικές προς την έγκριση ΕΟΚ τεχνικών ολοτήτων."  Άρθρο 3  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός δέκα οκτώ μηνών, από της κοινοποιήσεώς της. Ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου, που θεσπίζουν στον τομέα που διέπεται από την παρούσα οδηγία.   Άρθρο 4  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 21 Δεκεμβρίου 1977.  Για το Συμβούλιο Ο Πρόεδρος J. CHABERT  (1) ΕΕ αριθ. Α 118 της 16.5.1977, σ. 29.  (2) ΕΕ αριθ. Α 114 της 11.5.1977, σ. 1.  (3) ΕΕ αριθ. Ν 42 της 23.2.1970, σ. 1.